<classify> Azawadia wachezaji viwanja Dodoma Mtoto wa miaka 7 afariki dunia kwa kukanyagwa Uwanja wa Taifa SOSTHENES NYONI-DAR ES SALAAM RAIS wa Jamhuri ya Muungano wa Tanzania, Dk. JohnMagufuli, amekutana na wachezaji, viongoziwa benchi la ufundi na wajumbe wa Kamati ya Saidia Taifa Stars Ishinde na kuwapongeza,baada ya kuibuka na ushindi wa mabao 3-0 dhidi ya Uganda Cranes. Stars ilivuna ushindi huo ulioiwezesha kufuzufainali za mataifa ya Afrika, zitakazofanyika kuanzia Juni mwaka huu nchiniMisri, katika mchezo wa marudiano uliochezwa juzi Uwanja wa Taifa, Dar es Salaam. Akizungumzakatika hafla hiyo iliyofanyika Ikulu jijini Dar es Salaam jana, Rais Magufuli,alisema kabla ya ushindi wa juzi wa Taifa Stars, alikuwa amevunjika moyo baadaya timu hiyo kupoteza mchezo wake dhidi ya Lesotho. Niseme wazi, nilikuwa nisiite timu yoyote Ikulu,tulipofungwa na Lesotho nilivunjika moyo maana waziri Harrison Mwakyembealiniambia nisiwe na hofu kila kitu kikovizuri. Tangu wakati huo sijawahi kuzungumza naye wala naibu waziri, taifalenye watu milioni 55 linafungwa na taifa lenye watu milioni mbili? alihojiMagufuli. Lakini Makamu wa Rais Samia Suluhu Hassan na WaziriMkuu Kassim Majaliwa, walinipa moyo. Alisema kama wachezaji wa Taifa Stars watadumishaviwango walivyovionyesha katika mchezo dhidi ya Uganda, ana imani kikosi hichokitafanya vizuri pia katika fainali za Afcon nchini Misri. Awamwagiaviwanja Rais Magufuli alitangaza kuwazawadia wachezaji waTaifa Stars na viongozi wa benchi la ufundi viwanja vya makazi jijini Dodomakama shukrani zake kwa kufanikisha ushindi huo. Mbali ya wachezaji hao, Rais Magufuli, piaalimpongeza na kumzawadia kiwanja bondia, Hassan Mwakinyo, ambaye alialikwakatika hafla hiyo. Mwakinyo alifanikiwa kushinda kwa KO pambano lakedhidi ya bondia raia wa Argentima, Sergio Gonzalez, lililofanyika Jumamosiiliyopita katika Ukumbi wa Mikutano wa KICC, Nairobi nchini Kenya. Wengine waliokutana na bahati hiyo ni Mwenyekiti wa Baraza la Michezo la Taifa BMT,Leodegar Tenga na staa wa zamani wa Taifa Stars, Peter Tino, ambao pia RaisMagufuli alitangaza kuwapatia viwanja. Tenga na Tino walikuwa sehemu ya kikosi cha TaifaStars kilichoshiriki kwa mara ya kwanza fainali za mataifa ya Afrikazilizofanyika mwaka 1980 nchini Nigeria. Mbali ya kumpatia kiwanja, Rais Magufuli, alimpaTino ambaye pia alikuwa miongoni mwa wajumbe wa Kamati ya Saidia Taifa StarsIshinde Sh milioni tano. AibebaAfcon ya vijana Rais Magufuli alisema atatoa Sh bilioni moja kwaShirikisho la Soka Tanzania TFF, ili zitumike kwa ajili ya maandalizi yamichuano ya mataifa ya Afrika kwa vijana walio na umri chini ya miaka 17yaliyopangwa kuanzia Aprili 14 hapa nchini. Kuna mashindano makubwa ya Afrika yanafanyika hapana nikaona mwelekeo ni ule ule kuombwa hela, ingawaje mimi sikuuliza na sikutaka kuuliza kama jana mlikatatiketi nyingi uwezo wa uwanja ni watu 63,000 na zaidi ya nusu walikuwa nje naowalikata tiketi zimekusanywa kiasi gani, hilo nalo siulizi. Hata ukienda uwanjani kuna mambo mengihayajafanyika vizuri, ukarabati hauko vizuri, mtu wa kawaida anaweza kujiulizahizo asilimia zinazokatwa katika matumizi ya uwanja zinatumika kufanya nini, je,wizara inafanya nini, je, viongozi wa wizara huwa hawaendi pale uwanjanikuuona, nao wanataka waundiwe kamati, hayo ni maswali ambayo Watanzaniawanaweza kujiuliza. Watanzania wanaweza kujiuliza, kama watu wengi walikatiwatiketi ina maana za Tanzania huwa hazina ukomo, je, suala la ulinziwameliangaliaje watu wa wizara, je, kama watu laki mbili wangeingia na uwanjauwezo ni watu 63,000, je, kama ungeanguka ni watu wangapi wangekufa? Tunaweza tukawa tunashangilia mashindano ya Afconyanafanyika hapa, lakini je, tumejiandaaje, naipongeza TFF kwa kuanza kupatazile fedha ambazo zilikuwa zimekataliwa kutokana na matumizi mabaya, nimwelekeo mzuri, alisema Rais Magufuli. Wakati huo huo pongezi zimeendelea kumiminika kwawachezaji na viongozi wa kikosi cha Taifa Stars, baada ya ushindi wao huo. Spika wa Bunge, Job Ndugai, alisema ushindi huo niwa kihistoria na kwamba umeiletea nchi heshima. Taasisi ya Moyo ya Jakaya Kikwete JKCI, janailipunguza gharama za vipimo vya ECHO na ECG kutoka Sh 120,000 hadi 25,000 kwawagonjwa waliokwenda kupatiwa huduma hiyo, kama sehemu ya kusherehekea ushindiwa Stars. Chama cha Demokrasia na Maendeleo Chadema, kupitiataarifa yake iliyotolewa na Mkuu wake wa Idara ya Habari na Mawasiliano,Tumaini Makene, kimewapongeza wachezaji na viongozi wa benchi la ufundi laTaifa Stars kwa ushindi huo na kutaka utumike kama kichocheo cha kufanya vizurikatika fainali cha Afcon. Katibu Mwenezi wa CCM, Humphrey Polepole, alipongezaushindi huo na kuongeza kuwa na mwendelezo wa utekelezaji wa ilani ya chamahicho.  <topic>: michezo 